Bogdanu pilskalns
Bogdanu pilskalns jeb Bogdānu pilskalns atrodas Latgalē, Krāslavas novada Konstantinovas pagasta Bogdānu ciemā. Vietējas nozīmes kultūras piemineklis. Pilskalns ir savrups pacēlums (garums apmēram 50 metri, platums apmēram 20 metri, bet augstums — apmēram 4 metri). Atrodas zemā, līdzenā vietā, noarts jau agrākos laikos, kultūrslānis nav konstatēts. Datējums — vēlais dzelzs laikmets.